забавни истории за Любовник
Един студент по право се явил неподготвен на изпит. Каквото и да го питали - той само мънкал нещо несвързано под носа си. Накрая професорът въздъхнал:
- Ех, колега, колега... Защо така не сте чел нищо? Имам чувството, че даже не сте отварял учебника!
Младежът отговорил:
- Четох, господине, четох! Ама, Вие - по такъв завъртян начин задавате въпросите, че съвсем се обърквам!
Преподавателят се амбицирал:
- Добре, бе, колега! Ето какво ще направим... Задайте ми Вие три въпроса! И ако не успея да отговоря на нито един от тях - ще Ви пиша отлична оценка!
Студентът се усмихнал хитро:
- Кое е законно, но не е логично? Кое е логично, но не е законно? И кое - нито е законно, нито е логично?
Професорът мислил, мислил, пък накрая свил рамене:
- Е, добре, колега! Признавам, че ме хванахте натясно! Дайте си книжката! А сега ми кажете верните отговори!
Студентът се впуснал в обяснения:
- Вие сте на седемдесет години. Обаче - имате двайсет годишна съпруга. Това е законно. Но не е логично! Тя си има своите физически нужди. Затова си е хванала млад любовник. Това е логично. Но не е законно!
А това, че току-що поставихте на нейния любовник отлична оценка - нито е законно, нито е логично!